ਸਿਰਲੇਖ: ਕੀ ਹੈ ਈਰਾਨ ਦਾ ਰੈਵੋਲਿਉਸ਼ਨਰੀ ਗਾਰਡਜ਼, ਅਮਰੀਕਾ ਨੇ ਜਿਸ ਨੂੰ ਗਰਦਾਨਿਆ ਸੀ ਅੱਤਵਾਦੀ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਰੈਵੇਲਿਊਸ਼ਨਰੀ ਗਾਰਡ ਦਾ ਗਠਨ ਈਰਾਨ ਦੇ ਸੁਪਰੀਮ ਲੀਡਰ ਅਯਾਤੁੱਲਹਾ ਖੁਮੈਨੀ ਦਾ ਫ਼ੈਸਲਾ ਸੀ

ਅਜਿਹਾ ਪਹਿਲੀ ਵਾਰ ਹੋਇਆ ਕਿ ਜਦੋਂ ਅਮਰੀਕਾ ਨੇ ਕਿਸੇ ਹੋਰ ਦੇਸ ਦੀ ਫੌਜ ਨੂੰ ਅੱਤਵਾਦੀ ਸੰਗਠਨ ਕਰਾਰ ਦਿੱਤਾ। 

ਵ੍ਹਾਈਟ ਹਾਊਸ ਨੇ ਕਿਹਾ ਕਿ ਆਈਆਰਜੀਸੀ ਦਾ ਮਤਲਬ "ਇੰਪਲੀਮੈਂਟਿੰਗ ਇਟਸ ਗਲੋਬਲ ਟੈਰੇਰਿਸਟ ਕੈਂਪੇਨ' ਹੈ। 

ਅਮਰੀਕਾ ਦੁਆਰਾ ਕੀਤੇ ਹਵਾਈ ਹਮਲੇ ਵਿੱਚ ਅੱਜ ਈਰਾਨ ਰੈਵੋਲਿਉਸ਼ਨਰੀ ਗਾਰਡ ਦੀ ਕੁਦਸ ਫੋਰਸ ਦੇ ਮੁੱਖੀ ਕਾਸਿਮ ਸੁਲੇਮਾਨੀ ਦੀ ਮੌਤ ਹੋ ਗਈ।

ਪੈਂਟਾਗਨ ਨੇ ਪੁਸ਼ਟੀ ਕੀਤੀ ਹੈ ਕਿ ਉਨ੍ਹਾਂ ਨੂੰ "ਰਾਸ਼ਟਰਪਤੀ ਦੀਆਂ ਹਦਾਇਤਾਂ 'ਤੇ" ਮਾਰਿਆ ਗਿਆ।

ਆਖ਼ਰ ਕੌਣ ਹਨ ਈਰਾਨ ਦੇ ਇਹ ਰੈਵੇਲਿਊਸ਼ਨਰੀ ਗਾਰਡ

ਸਾਲ 1979 ਦੀ ਈਰਾਨੀ ਕ੍ਰਾਂਤੀ ਤੋਂ ਬਾਅਦ ਮੁਲਕ 'ਚ ਰੈਵੇਲਿਊਸ਼ਨਰੀ ਗਾਰਡ ਦਾ ਗਠਨ ਕੀਤਾ ਗਿਆ ਸੀ। ਇਹ ਈਰਾਨ ਦੇ ਸੁਪਰੀਮ ਲੀਡਰ ਅਇਤੋਉੱਲ੍ਹਾ ਅਲੀ ਖ਼ੁਮੇਨੀ ਦਾ ਫ਼ੈਸਲਾ ਸੀ। 

ਰੈਵੇਲਿਊਸ਼ਨਰੀ ਗਾਰਡ ਦਾ ਮਕਸਦ ਨਵੀਂ ਹਕੂਮਤ ਦੀ ਹਿਫ਼ਾਜ਼ਤ ਅਤੇ ਆਰਮੀ ਦੇ ਨਾਲ ਸੱਤਾ ਸੰਤੁਲਨ ਬਣਾਉਣਾ ਸੀ। 

ਈਰਾਨ 'ਚ ਸ਼ਾਹ ਦੇ ਪਤਨ ਤੋਂ ਬਾਅਦ ਸੱਤਾ ਵਿਚ ਆਈ ਸਰਕਾਰ ਨੂੰ ਇਹ ਲਗਿਆ ਕਿ ਉਨ੍ਹਾਂ ਨੂੰ ਇੱਕ ਅਜਿਹੀ ਫੌਜ ਦੀ ਲੋੜ ਹੈ, ਜੋ ਨਵੇਂ ਨਿਜ਼ਾਮ ਅਤੇ ਕ੍ਰਾਂਤੀ ਦੇ ਮਕਸਦ ਦੀ ਹਿਫ਼ਾਜ਼ਤ ਕਰ ਸਕੇ। 

ਇਹ ਵੀ ਪੜ੍ਹੋ-

ਈਰਾਨ ਦੀ ਇਸਲਾਮੀ ਕ੍ਰਾਂਤੀ ਦੇ 40 ਸਾਲ 

ਈਰਾਨ ਦੇ ਮੌਲਵੀਆਂ ਨੇ ਇੱਕ ਨਵੇਂ ਕਾਨੂੰਨ ਦਾ ਖਰੜਾ ਤਿਆਰ ਕੀਤਾ, ਜਿਸ ਵਿੱਚ ਰੈਗੂਲਰ ਆਰਮੀ ਨੂੰ ਦੇਸ ਦੀ ਸਰਹੱਦ ਅਤੇ ਅੰਦਰੂਨੀ ਸੁਰੱਖਿਆ ਦਾ ਜ਼ਿੰਮਾ ਸੌਂਪਿਆ ਗਿਆ ਹੈ ਅਤੇ ਰੈਵੇਲਿਊਸ਼ਨਰੀ ਗਾਰਡ ਨੂੰ ਨਿਜ਼ਾਮ ਦੀ ਹਿਫ਼ਾਜ਼ਤ ਦਾ ਕੰਮ ਦਿੱਤਾ ਗਿਆ ਹੈ। 

ਈਰਾਨ ਦੇ ਮੌਲਵੀਆਂ ਨੇ ਇੱਕ ਨਵੇਂ ਕਾਨੂੰਨ ਦਾ ਖਰੜਾ ਤਿਆਰ ਕੀਤਾ

ਪਰ ਜ਼ਮੀਨ 'ਤੇ ਦੋਵੇਂ ਸੈਨਾਵਾਂ ਨਜ਼ਰ ਆਉਂਦੀਆਂ ਹਨ। ਮਿਸਾਲ ਵਜੋਂ ਰੈਵੇਲਿਊਸ਼ਨਰੀ ਗਾਰਡ ਕਾਨੂੰਨ ਅਤੇ ਵਿਵਸਥਾ ਲਾਗੂ ਕਰਨ 'ਚ ਵੀ ਮਦਦ ਕਰਦੀ ਹੈ ਅਤੇ ਆਰਮੀ, ਹਵਾਈ ਸੈਨਾ ਅਤੇ ਜਲ ਸੈਨਾ ਨੂੰ ਲਗਾਤਾਰ ਉਸ ਦਾ ਸਹਾਰਾ ਮਿਲਦਾ ਰਿਹਾ ਹੈ। 

ਸਮੇਂ ਦੇ ਨਾਲ-ਨਾਲ ਰੈਵੇਲਿਊਸ਼ਨਰੀ ਗਾਰਡ ਈਰਾਨ ਦੀ ਫੌਜੀ ਸਿਆਸੀ ਅਤੇ ਆਰਥਿਕ ਤਾਕਤ ਬਣ ਗਏ। ਰੈਵੇਲਿਊਸ਼ਨਰੀ ਗਾਰਡ ਦੇ ਮੌਜੂਦਾ ਕਮਾਂਡਰ-ਇਨ-ਚੀਫ਼ ਮੁਹੰਮਦ ਅਲੀ ਜਾਫ਼ਰੀ ਨੇ ਹਰ ਉਸ ਕੰਮ ਨੂੰ ਬਾਖ਼ੂਬੀ ਅੰਜ਼ਾਮ ਦਿੱਤਾ ਹੈ ਜੋ ਈਰਾਨ ਦੇ ਸੁਪਰੀਮ ਲੀਡਰ ਨੇ ਉਨ੍ਹਾਂ ਨੂੰ ਸੌਂਪਿਆ।

ਰਣਨੀਤੀ 'ਚ ਬਦਲਾਅ 

ਈਰਾਨ ਦੀ ਵਾਲੰਟੀਅਰ ਆਰਮੀ ਬਾਸਿਜ ਫੋਰਸ ਦੇ ਰੈਵੇਲਿਊਸ਼ਨਰੀ ਗਾਰਡ ਨਾਲ ਰਲੇਵੇਂ ਤੋਂ ਬਾਅਦ ਮੁਹੰਮਦ ਅਲੀ ਜਾਫ਼ਰੀ ਨੇ ਕਿਹਾ ਸੀ, "ਸੁਪਰੀਮ ਲੀਡਰ ਦੇ ਹੁਕਮ 'ਤੇ ਰੈਵੇਲਿਊਸ਼ਨਰੀ ਗਾਰਡ ਦੀ ਰਣਨੀਤੀ 'ਚ ਕੁਝ ਬਦਲਾਅ ਕੀਤੇ ਗਏ ਹਨ। ਹੁਣ ਸਾਡਾ ਕੰਮ ਘਰ 'ਚ ਮੌਜੂਦ ਦੁਸ਼ਮਣਾਂ ਦੇ ਖ਼ਤਰਿਆਂ ਨਾਲ ਨਿਪਟਣਾ ਅਤੇ ਬਾਹਰੀ ਚੁਣੌਤੀਆਂ ਨਾਲ ਮੁਕਾਬਲੇ 'ਚ ਮਦਦ ਕਰਨਾ ਹੈ।"

ਮੰਨਿਆ ਜਾਂਦਾ ਹੈ ਕਿ ਰੈਵੇਲਿਊਸ਼ਨਰੀ ਗਾਰਡ 'ਚ ਫਿਲਹਾਲ ਸਵਾ ਲੱਖ ਜਵਾਨ ਹਨ, ਇਨ੍ਹਾਂ ਵਿਚੋਂ ਜ਼ਮੀਨੀਂ ਜੰਗ ਲੜਨ ਵਾਲੇ ਸੈਨਿਕ, ਹਵਾਈ ਦਸਤੇ ਅਤੇ ਜਲ ਸੈਨਿਕ ਹਨ ਅਤੇ ਈਰਾਨ ਦੇ...